Jozef Beňo

Jozef Beňo (* 4. jún 1930, Muráň – † 23. december 2019, Bratislava) bol slovenský akademický maliar.

Život
1930 – narodil sa 4. júna 1930 v Muráni
1950 – maturoval na Gymnáziu v Revúcej
1955 – absolvoval Vysokú školu výtvarných umení v Bratislave na oddelení krajinárskeho maliarstva u profesora Bedricha Hoffstädtera a profesora Dezidera Millyho
1956 – študoval čestný rok na maliarskom oddelení VŠVU
1957 – žil a pracoval na Muráni
1959 – sa vrátil do Bratislavy
2019 – zomrel 23. decembra 2019 v Bratislave

V päťdesiatych rokoch svojou maliarskou tvorbou patril do Skupiny Mikuláša Galandu. V roku 1962 mal v Bratislave na Malej scéne svoju prvú, veľmi úspešnú samostatnú výstavu. V roku 1967 vstúpil do jednej z najvýznamnejších slovenských výtvarných skupín – Kontinuity. Zúčastnil sa všetkých jej výstav. V architektúre medzi jeho najznámejšie práce patria nástenné maľby v sále kultúrneho domu v Muráni, mozaika v učilišti spojov v Bratislave – Krasňanoch a výtvarné riešenie internátu v Dome rekreácie v Bratislave. Zúčastnil sa mnohých kolektívnych výstav a pripravil viaceré samostatné výstavy. Jeho diela sú zastúpené v reprezentatívnych galerijných fondoch a u súkromných zberateľov. Zomrel v Bratislave vo veku 89 rokov.

Tvorba
Muránske pastorále, poézia a balada v symbióze so symbolikou prírody...

Jozef Beňo je jednou z osobností slovenskej maľby druhej polovice 20. storočia. Je vynikajúcim kresliarom prírody a slovenského kraja, hlavne z okolia rodného Muráňa. V šesťdesiatych rokoch ho nazývali novoromantickým či muránskym mágom. Je jedným z najtalentovanejších slovenských umelcov. Z jeho diela dýcha silné cítenie vlastnej identity k rodnému kraju, ku kráse prírody, k jej nádhernej architektúre a životu.

“Jeho obrazy sú plné poézie. Tá nesporne patrí krajine i ľuďom. Prestupuje nimi symbolizmus a úprimná, čistá alegória. Práve na týchto základoch buduje neskôr svoj charakteristický výtvarný prejav, zodpovedajúci moderne. Linearita, kultivovaná farebnosť, istá linka. A nekonečné bohatstvo námetov. Vo voľnej i monumentálnej maľbe”, napísal v katalógu výstavy Identifikačný kód Slovenska IV. Ľuboslav Moza.

Výstavy
1960 – Mladí výtvarníci Bratislavy
1961 – Mladé Slovenské umenie v Prahe
1962 – Beňo – Trachtová, Bratislava
1962 – Keramika a maľba, Bratislava
1963 – Samostatná výstava v Bratislave
1963 – Súčasné slovenské výtvarné umenie – Jazdiareň pražského hradu
1965 – Maliari k SNP, Bratislava
1965 – Kresby a plastiky, Bratislava
1966 – Výstava Zväzu výtvarných umelcov
1966 – Samostatná výstava – kultúrny život
1967 – Samostatná výstava – kultúrny život
1969 – Samostatná výstava, Banská Bystrica
1975 – Muráň – samostatná výstava
1976 – Samostatná výstava, Gymnázium Revúca
1977 – Účasť na výstave k SNP v Bratislave
1978 – Českí a slovenskí umelci k SNP
1980 – Súčasné slovenské umenie, Praha
1982 – Výstava SFVU – účasť
1985 – Prehliadka československého výtvarného umenia – Bratislava – Praha 
1988 – Salón ´88 – jar, Bratislava
1988 – Salón ´88 – jeseň, Bratislava
1989 – Jozef Beňo – z tvorby, Trenčiansky hrad
1993 – Jozef Beňo – Balada, obrazy z rokov 1960-1993, Novohradská galéria Lučenec
2009 – Výstava KONTINUITA 1967-1969  2007-2009, Bratislava 
2009 – Výstava Identifikačný kód Slovenska IV., Bratislava

Zbierky
Zastúpenie v zbierkach
Slovenská národná galéria  v Bratislave
Galéria mesta Bratislavy
Galéria M. A. Bazovského v Trenčíne
Nitrianska galéria
Turčianska galéria v Martine
Východoslovenská galéria
Stredoslovenská galéria v Banskej Bystrici

Diela (výber)

Realizácie (výber)
Medzi najznámejšie autorove práce v architektúre patria:
Mozaika v Učilišti Spojov v Bratislave – Krasňanoch 1966
Nástenné maľby v sále kultúrneho domu v Muráni 
Výtvarné riešenie internátu v Dome rekreácie v Bratislave

Bibliografia (výber)
1956 – Výtvarný život (Ľudská)
1960 – Smena (Matuštík)
1960 – Kultúrny život (Prochácka)
1963 – Večerník (Fukchs)
1963 – Ľud (Citovský)
1963 – Krásy Slovenska (Kovalik)
1963 – Pravda (Vároš)
1963 – Výtvarný život (Štraus)
1964 – Ľud (Citovský)
1965 – Večerník (Fukchs)
1966 – Hlas ľudu (Tkáč)
1967 – Pravda (Bachratý)
1969 – Nové Slovenské výtvarné umenie (Matuštík a kol.)
1978 – Smena (Fukchs)
1979 – Ľud (Galo)
1980 – Hlas ľudu (Karšay)
1984 – Nové slovo (Pauer)
1985 – Práca (Stahl)
1986 – Nové slovo (Pauer)
1988 – Smena (Švec)
2008 – Muránske noviny (Sklenárik)
2010 – Kalendár Revúca 2010-2012 - Knižnica

Katalógy (výber)
1989 – Katalóg výstavy Jozef Beňo – z tvorby, Trenčiansky hrad (M.Kvasnička)
1993 – Katalóg výstavy Jozef Beňo – Balada, obrazy z rokov 1960-1993, Novohradská galéria Lučenec (K.Kubíčková)
2009 – Katalóg výstavy KONTINUITA 1967-1969  2007-2009 (Ľ.Moza)
2009 – Katalóg výstavy Identifikačný kód Slovenska IV. (Ľ.Moza)

Ocenenia
2001 – Cena starostu obce Muráň, za monumentálnu tvorbu, maľbu a knižnú ilustráciu
2010 – Ocenení nositelia identifikačného kódu Slovenska:  IKS IV. 2010 – 1.  Beňo Jozef – výtvarník
2010 – Medzinárodná cena umenia San Crispino (IT) – Osobitná cena poroty

Externé odkazy

 http://www.artplus.cz/cs/autor/18470-beno-jozef
 http://www.klubsk.net/Listy/Listy_6_2012_web.pdf
 http://www.soga.sk/aukcie-obrazy-diela-umenie-starozitnosti/aukcie/123-letna-aukcia-vytvarnych-diel-a-starozitnosti/beno-jozef-zima-61556
 https://www.muran.sk/jozef-beno-4-6-1930-muran-akademicky-maliar-clanok/mid/345110/.html#m_345110 

Kategória:Slovenskí maliari
Kategória:Absolventi Vysokej školy výtvarných umení v Bratislave
Kategória:Osobnosti z Muráňa